केप्लर के ग्रहीय गति के नियम
इन तीन नियमों की खोज जर्मनी के गणितज्ञ एवं खगोलविद योहानेस केप्लर (Johannes Kepler 1571–1632) ने की थी। और सौर मंडल के ग्रहों की गति के लिये वह इनका उपयोग करते थे। वास्तव में ये नियम किन्ही भी दो आकाशीय पिण्डों की गति का वर्णन करते हैं जो एक-दूसरे का चक्कर काटते हैं।
आल्कुबियेर इंजन
आल्कुबियेर​ इंजन () एक प्रस्तावित वैज्ञानिक युक्ति है जिसमें भौतिकशास्त्री मिगेल आल्कुबियेर​ ने आइनस्टाइन​ क्षेत्र समीकरण (फ़ील्ड इक्वेशन​) का एक संभव हल देते हुए यह दिखाया था कि कुछ परिस्थितियों में किसी यान को प्रकाश की गति से भी तेज़ चलाया जा सकता है। सामान्य सापेक्षता सिद्धांत किसी भी वस्तु को साधारण दिक्-काल (स्पेसटाइम) में प्रकाश से तेज़ जाने की अनुमति नहीं देता। लेकिन सन् १९९४ में आल्कुबियेर​ ने दिखाया कि ऋणात्मक घनत्व की ऊर्जा () के प्रयोग से यान के पीछे के दिक्-काल को फैलाया जा सकता है और उसके आगे के दिक्-काल को सिकोड़ा जा सकता है। इस से यान इस मरोड़े हुए दिक्-काल में प्रकाश की गति से कम चलकर भी साधारण दिक्-काल के हिसाब से प्रकाश की गति से कहीं अधिक वेग पर चल सकता है। भौतिकी के नियमों के अनुसार ऐसी ऋणात्मक घनत्व की ऊर्जा उत्पन्न करने वाला विचित्र पदार्थ () वर्जित तो नहीं है लेकिन यह न तो कभी देखा गया है और न ही वैज्ञानिक इसे बनाने में अभी सक्षम हैं।